Ordinul 240 din 4 octombrie 2012 (Ordinul 240/2012) Ordin privind aprobarea criteriilor de evaluare, a punctajelor si a metodologiei de punctare privind criteriile de evaluare ale operatorului de transport, in vederea atribuirii traseelor pentru transportul rutier public de persoane prin servicii regulate in trafic judetean Publicat in Monitorul Oficial 762 din 13 noiembrie 2012 (M Of 762/2012) Nr 240/1 614 Ministerul Administratiei si Internelor Ministerul Transporturilor si Infrastructurii In temeiul prevederilor art 4 alin (1) lit g) din Legea serviciilor de transport public local nr 92/2007, cu modificarile si completarile ulterioare, ale art 7 alin (5) si (7) din Ordonanta de urgenta a Guvernului nr 30/2007 privind organizarea si functionarea Ministerului Administratiei si Internelor, aprobata cu modificari prin Legea nr 15/2008, cu modificarile si completarile ulterioare, precum si ale art 5 alin (4) din Hotararea Guvernului nr 76/2009 privind organizarea si functionarea Ministerului Transporturilor si Infrastructurii, cu modificarile si completarile ulterioare, Ministrul administratiei si internelor si ministrul transporturilor si infrastructurii emit urmatorul ordin: Art 1 - Se aproba Metodologia de punctare privind criteriile de evaluare ale operatorului de transport in vederea atribuirii traseelor pentru transportul rutier public de persoane prin servicii regulate in trafic judetean, prevazuta in anexa nr 1 care face parte integranta din prezentul ordin Art 2 - Se aproba Criteriile de evaluare si punctajele care se acorda in vederea atribuirii traseelor pentru transportul rutier public de persoane prin servicii regulate in trafic judetean, prevazute in anexa nr 2 care face parte integranta din prezentul ordin Art 3 - Valabilitatea programelor de transport judetene de persoane este de 74 de luni Art 4 - La data intrarii in vigoare a prezentului ordin se abroga anexele nr 9 si 10 la Normele de aplicare a Legii serviciilor de transport public local nr 92/2007, aprobate prin Ordinul ministrului internelor si reformei administrative nr 353/2007, publicat in Monitorul Oficial al Romaniei, Partea I, nr 824 din 3 decembrie 2007, cu modificarile si completarile ulterioare Art 5 - Prezentul ordin se publica in Monitorul Oficial al Romaniei, Partea I Anexa nr 1 Metodologia din 4 octombrie 2012 (Metodologia din 2012) Metodologia de punctare privind criteriile de evaluare ale operatorului de transport in vederea atribuirii traseelor pentru transportul rutier public de persoane prin servicii regulate in trafic judetean Publicat in Monitorul Oficial 762 din 13 noiembrie 2012 (M Of 762/2012) 1 Punctajele aferente criteriilor de evaluare se stabilesc raportat la data de referinta care reprezinta ultima zi din anul anterior anului atribuirii 2 La criteriul nr 1 din anexa nr 2 la ordin se acorda puncte pentru fiecare autovehicul care va fi utilizat la executarea traseului Punctele se cumuleaza si apoi se face media aritmetica Numarul de ani se stabileste in functie de anul de fabricatie inscris in certificatul de inmatriculare sau in cartea de identitate a autovehiculului, fara a se lua in considerare luna din an In cazul grupelor de trasee se acorda puncte pentru fiecare autovehicul care va fi utilizat la executarea fiecarui traseu in parte Pentru fiecare traseu din grupa de trasee se va face media aritmetica Punctele obtinute pe fiecare traseu se cumuleaza si se face media aritmetica 3 La criteriul nr 2 din anexa nr 2 la ordin se acorda puncte pentru fiecare autovehicul care va fi utilizat la executarea traseului Punctele se cumuleaza si apoi se face media aritmetica In cazul grupelor de trasee se acorda puncte pentru fiecare autovehicul care va fi utilizat la executarea fiecarui traseu in parte Pentru fiecare traseu din grupa de trasee se va face media aritmetica Punctele obtinute pe fiecare traseu se cumuleaza si se face media aritmetica 4 La criteriul nr 3 din anexa nr 2 la ordin se acorda puncte pentru fiecare autovehicul care va fi utilizat la executarea traseului Punctele se cumuleaza si apoi se face media aritmetica In cazul grupelor de trasee se acorda puncte pentru fiecare autovehicul care va fi utilizat la executarea fiecarui traseu in parte Pentru fiecare traseu din grupa de trasee se va face media aritmetica Punctele obtinute pe fiecare traseu se cumuleaza si se face media aritmetica 5 La punctul 4 din anexa nr 2 la ordin se acorda puncte astfel: Se vor lua in considerare ziua, luna si anul de cand operatorul de transport rutier a detinut neintrerupt licenta de traseu pentru traseul respectiv pana la data de referinta In cazul grupelor de trasee se acorda puncte pentru vechimea neintrerupta pe fiecare traseu in parte Punctele obtinute pe fiecare traseu se cumuleaza si se face media aritmetica 6 La criteriul nr 5 din anexa nr 2 la ordin se acorda puncte pentru fiecare autovehicul dotat cu aer conditionat care va fi utilizat la executarea traseului Punctele se cumuleaza si apoi se face media aritmetica In cazul grupelor de trasee se acorda puncte pentru fiecare autovehicul care va fi utilizat la executarea fiecarui traseu in parte Pentru fiecare traseu din grupa de trasee se va face media aritmetica Punctele obtinute pe fiecare traseu se cumuleaza si se face media aritmetica 7 Punctajul obtinut la criteriile de evaluare 1-5 se cumuleaza, iar din totalul rezultat se scade, dupa caz, punctajul aferent criteriilor 6-8 8 In caz de egalitate de puncte la punctajul general, licenta de traseu se atribuie operatorului de transport rutier care a obtinut punctajul cel mai mare la criteriul nr 3 din anexa nr 2 la ordin, iar in cazul in care egalitatea se mentine, operatorului de transport rutier care a obtinut punctajul cel mai mare la criteriul nr 1 din anexa nr 2 la ordin sau, in cazul in care egalitatea se mentine in continuare, operatorului de transport rutier care a obtinut punctajul cel mai mare la criteriul nr 4 din anexa nr 2 la ordin In cazul in care egalitatea se mentine, licenta de traseu se acorda in mod echitabil solicitantilor Anexa nr 2 Criteriul din 4 octombrie 2012 (Criteriul din 2012) Criteriile de evaluare si punctajele care se acorda in vederea atribuirii traseelor pentru transportul rutier public de persoane prin servicii regulate in trafic judetean Publicat in Monitorul Oficial 762 din 13 noiembrie 2012 (M Of 762/2012) 1 Vechimea parcului de vehicule: -Anul de fabricatie (AF) este acelasi cu anul atribuirii (AA) - 20 puncte; -AF = AA - 1 - 20 puncte; -AF = AA - 2 - 19 puncte; -AF = AA - 3 - 18 puncte; -AF = AA - 4 - 17 puncte; -AF = AA - 5 - 16 puncte; -AF = AA - 6 - 15 puncte; -AF = AA - 7 - 14 puncte -AF = AA - 8 - 13 puncte -AF = AA - 9 - 12 puncte; -AF = AA -10 - 11 puncte; -AF = AA -11 - 10 puncte; -AF = AA -12 - 9 puncte; -AF = AA -13 - 8 puncte; -AF = AA -14 - 7 puncte; -AF = AA -15 - 5 puncte; -AF = AA -16 - 0 puncte 2 In functie de structura parcului de vehicule utilizat pentru executarea acelei curse sau acelui traseu, se acorda: -10 puncte pentru fiecare vehicul aflat in proprietate sau detinut cu contract de leasing Autovehiculele detinute cu contract de inchiriere nu pot participa la atribuirea traseelor cuprinse in programele de transport judetean 3 Gradul de confort al autovehiculelor, clasificate pe categorii: -categoria I - 14 puncte; -categoria II - 12 puncte; -categoria III - 9 puncte; -categoria IV - 5 puncte Autovehiculele neclasificate nu pot participa la atribuirea traseelor cuprinse in programele de transport judetean 4 Vechimea neintrerupta pe traseu: -8 ani sau mai mult - 12 puncte; -7 ani - 11 puncte; -6 ani - 10 puncte; -5 ani - 8 puncte; -4 ani - 6 puncte; -3 ani - 4 puncte; -2 ani - 2 puncte; -1 an, mai mult de 6 luni - 1 punct 5 Dotarea autobuzului cu instalatie de aer conditionat - 5 puncte 6 Operatorul de transport rutier va fi depunctat cu un numar de 10 puncte in cazul in care se afla sub incidenta Legii nr 85/2006 privind procedura insolventei, cu modificarile si completarile ulterioare 7 Operatorul de transport rutier va fi depunctat cu un numar de doua puncte pentru fiecare licenta de traseu, eliberata in vederea efectuarii de transport de persoane prin servicii regulate, retrasa in ultimii 5 ani pe traseul respectiv, numai in situatia in care masura de retragere respectiva este definitiva 8 In cazul in care operatorul de transport rutier a renuntat la licenta de traseu pentru un traseu judetean din programul anterior, este depunctat cu un punct 